CELEX: 62018TN0415
Language: sk
Date: 2018-07-04 00:00:00
Title: Vec T-415/18: Žaloba podaná 4. júla 2018 – Silgan Closures a Silgan Holdings/Komisia

201808030632050822018/C 294/774152018TC29420180820SK01SKINFO_JUDICIAL20180704626321Vec T-415/18: Žaloba podaná 4. júla 2018 – Silgan Closures a Silgan Holdings/Komisia
 ---documentbreak--- C2942018SK6210120180704SK0077621632Žaloba podaná 4. júla 2018 – Silgan Closures a Silgan Holdings/Komisia
   (Vec T-415/18)2018/C 294/77Jazyk konania: nemčina
      Účastníci konania
   
   
      Žalobkyne: Silgan Closures GmbH (Mníchov, Nemecko) a Silgan Holdings Inc. (Stamford, Connecticut, Spojené štáty) (v zastúpení: D. Seeliger, Y. Gürer, R. Grafunder a V. Weiss, Rechtsanwälte)
   
      Žalovaná: Európska komisia
   
      Návrh
   
   Žalobkyne navrhujú, aby Všeobecný súd:
   
            —
         
         
            zrušil rozhodnutie o kontrole C(2018) 2173 final zo 6. apríla 2018, doručené 24. apríla 2018,
         
      
            —
         
         
            zrušil všetky opatrenia prijaté v nadväznosti na kontrolu vykonanú na základe tohto protiprávneho rozhodnutia,
         
      
            —
         
         
            uložil Komisii, aby okrem iného vrátila všetky kópie dokumentov, ktoré sa vyhotovili v rámci kontrol a ktoré Komisia následne odviezla, pod hrozbou zrušenia budúcich rozhodnutí Komisie Všeobecným súdom, a
         
      
            —
         
         
            uložil Komisii povinnosť nahradiť trovy konania.
         
      
      Dôvody a hlavné tvrdenia
   
   Na podporu svojej žaloby žalobkyne uvádzajú tieto žalobné dôvody.
   
            1.
         
         
            Porušenie základných práv na obhajobu a procesných zásad
            V rámci prvého žalobného dôvodu sa žalobkyne dovolávajú najmä skutočnosti, že Bundeskartellamt (Spolkový úrad pre hospodársku súťaž, Nemecko) odovzdal Komisii informácie, ktoré mu žalobkyne poskytovali od roku 2014 v súvislosti s vnútroštátnym konaním v rámci ich spolupráce, a ktoré sa teda nemali ďalej poskytovať v rámci výmeny informácií podľa článku 12 nariadenia Rady (ES) č. 1/2003 (
                  1
               ).
         
      
            2.
         
         
            Nedostatočné odôvodnenie rozhodnutia o kontrole a príliš všeobecný a málo konkrétny opisu predmetu kontroly („fishing expedition“), ako aj neexistencia dostatočných dôkazov
         
      
            3.
         
         
            Porušenie zásady proporcionality
            V tejto súvislosti žalobkyne tvrdia, že rozhodnutie o vykonaní kontroly nebolo z dôvodu prebiehajúceho vyšetrovania a stavu konania pred Spolkovým úradom pre hospodársku súťaž nevyhnutné ani primerané.
         
      
            4.
         
         
            Zneužitie právomoci
            V rámci štvrtého žalobného dôvodu žalobkyne tvrdia, že nariadenie kontroly vychádza z hodnotenia, ktoré nezodpovedá skutkovému stavu. Predstavuje účelovú protiprávnu spoluprácu medzi Spolkovým úradom pre hospodársku súťaž, ktorá má Komisii umožniť, aby sankcionovala podniky, ktoré nemožno sankcionovať na vnútroštátnej úrovni z dôvodu medzier v právnej úprave.
         
      
            5.
         
         
            Nedostatočná právomoc Komisie a porušenie zásady subsidiarity
            V tejto súvislosti žalobkyne tvrdia, že nie je jednoznačné, že by Spolkový úrad pre hospodársku súťaž nebol schopný riadne ukončiť pred ním prebiehajúce konania, ani to, prečo by malo byť lepšie, keby sa toto konanie z dôvodu svojho rozsahu alebo vplyvu malo viesť v tomto pokročilom štádiu na úrovni Únie.
         
      (
         1
      )	Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, 2003, s. 1).